Amenḍar n usersi n yikaramen n timmazwert i teṛmisin yeɣsen ad derwent ad d-yili gar 19 Ctembeṛ d 28 Tubeṛ 2021, ɣef wakken ay d-yenna uɣlif deg usebter-nnes n Facebook.
S umsazwar-a, ay yettwassuddsen s usentel n « Asfar d abrid n unegmu unzig », agzum n temguri yeɣs ad yedhel asfar d useqdec n unadi d usnegmu deg teṛmisin timecṭuḥin d tlemmasin i uselhu n tinnmezgit-nsent, ɣef wakken ay d-iwekked uɣlif.
Tiṛmisin timecṭuḥin d tlemmasin yettmahalen deg temguri d yimeẓla yeqqnen ɣer tneggarut-a yernu gant-d isfaren n yifarisen, n ukala n ufares, asuddes niɣ asɣenzi ad zemrent ad awint arrazen.
Amsazwar-a d win yerzan kraḍ n wazunen n teṛmisin timecṭuḥin d tlemmasin ay izemren ad awint arrazen idrimanen « yelhan ». Sin n warrazen ad ttunefken i teṛmisin yesɛan ugar n kraḍ n yiseggasen seg wasmi ay llant yernu ttmahalent deg unegmu adamsan unzig niɣ deg ufurk azegzaw n tdamsa, ma d arraz wis kraḍ ad yettunefk i teṛmisin timecṭuḥin d tlemmasin timaynutin ay iderrwen deg unegmu adamsan unzig.
kab_Latn kab_Latn kab_Latn kab_Latn